ΓΡΑΠΤΗ ΕΡΩΤΗΣΗ E-3242/02

υποβολή: Mihail Papayannakis (GUE/NGL) προς την Επιτροπή

(15 Νοεμβρίου 2002)

Θέμα: Ύψος ευρωπαϊκών κονδυλίων για τη χρηματοδότηση προγραμμάτων Ρομά στην Ελλάδα

Η ελληνική κυβέρνηση εξήγγειλε στις 4 Μαρτίου 2002 το Ολοκληρωμένο Πρόγραμμα Δράσης για την Κοινωνική Ένταξη των Ελλήνων Τσιγγάνων ύψους 373,5 εκατομμυρίων ευρώ για την περίοδο 2005 — 2008, το οποίο προβλέπει παρεμβάσεις σε τομείς όπως η στέγαση, η εκπαίδευση, η απασχόληση, η κοινωνική πρόνοια των Ρομά κ.α. Οι απαραίτητοι πόροι, σύμφωνα με τις κυβερνητικές εξαγγελίες, προέρχονται τόσο από το Γ ΚΠΣ (206 εκατ. ευρώ περίπου) όσο και από εθνικούς πόρους (166 εκατ. ευρώ). Όπως καταγγέλλει το Ελληνικό Παρατηρητήριο των συμφωνιών του Ελσίνκι, στις αρχές Ιουνίου του 2002, κατά τη διάρκεια επίσκεψης του Ύπατου Αρμοστή του Συμβουλίου της Ευρώπης για θέματα Ανθρωπίνων Δικαιωμάτων, Αλβάρο Χιλ Ρόμπλες στην Ελλάδα, το πρόγραμμα εμφανίστηκε να έχει ύψος μόνο 308 εκατ. ευρώ.

Με βάση τα ανωτέρω, θα μπορούσε η Επιτροπή να με ενημερώσει για το πραγματικό ύψος των κονδυλίων που έχουν συνολικά διατεθεί με το Β και με το Γ ΚΠΣ στην Ελλάδα για προγράμματα σχετικά με τους Ρομά·

Απάντηση της κ. Διαμαντοπούλου εξ ονόματος της Επιτροπής

(18 Δεκεμβρίου 2002)

Το πρόγραμμα δράσης για την κοινωνική ένταξη των ελλήνων Τσιγγάνων αποτελεί ένα εθνικό πρόγραμμα που χρηματοδοτείται κυρίως με εθνικούς πόρους. Τα διαρθρωτικά ταμεία μπορούν να συνεισφέρουν μόνο για το μέρος που είναι επιλέξιμο για χρηματοδότηση στο πλαίσιο των κανονισμών των διαρθρωτικών ταμείων.

Στο πλαίσιο του επιχειρησιακού προγράμματος Καταπολέμηση του αποκλεισμού από την αγορά εργασίας, των κοινοτικών διαρθρωτικών ταμείων (ΚΔΤ) για το 1994-1999 στην Ελλάδα,λοποιήθηκε μια σειρά σχεδίων και δράσεων για τηνποστήριξη της κοινωνικής και οικονομικής ένταξης των ελλήνων Τσιγγάνων.

Το Ευρωπαϊκό Κοινωνικό Ταμείο (ΕΚΤ) χρηματοδότησε δράσεις που αφορούσαν την παροχή συμβουλών, τον επαγγελματικό προσανατολισμό, την επαγγελματική κατάρτιση και την προώθηση της απασχόλησης, σε συνδυασμό με την παροχή συνοδευτικώνπηρεσιών για τη διευκόλυνση της κοινωνικής και οικονομικής τους ένταξης. Το συνολικό κόστος των δράσεων πουλοποιήθηκαν ανέρχεται περίπου σε 4,2 εκατ. ευρώ.

Στο πλαίσιο του επιχειρησιακού προγράμματος Απασχόληση και επαγγελματική κατάρτιση, των ΚΔΤ για την περίοδο 2000-2006 στην Ελλάδα, οι εθνικές αρχές έχουν προγραμματίσει τη χρηματοδότηση συγκεκριμένων ολοκληρωμένων παρεμβάσεων προς όφελος των ελλήνων Τσιγγάνων. Οι παρεμβάσεις αυτές στοχεύουν στην εξασφάλιση ίσων ευκαιριών για τους Τσιγγάνους, όσον αφορά την πρόσβαση στην αγορά εργασίας, και στη διαμόρφωση των απαραίτητων συνθηκών για την κοινωνική τους ένταξη.

Το συνολικό κόστος αυτών των παρεμβάσεων εκτιμάται ότι θα ανέλθει σε 11,7 εκατ. ευρώ. Περίπου 1700 άτομα θα επωφεληθούν από την παροχή συμβουλών, την κατάρτιση και τις ευκαιρίες απασχόλησης αλλά και από τα προβλεπόμενα συνοδευτικά μέτρα. Στις αρχές του 2003 αναμένεται να δημοσιευτεί πρόσκλησηποβολής προσφορών.

Ωστόσο, στο πλαίσιο του τρίτου γύρου χρηματοδότησης των ΚΔΤ, οι έλληνες Τσιγγάνοι μπορούν να επωφεληθούν και από άλλες ολοκληρωμένες δράσεις που χρηματοδοτεί το ΕΚΤ, οι οποίες έχουν σχεδιαστεί για την προώθηση της ίσης πρόσβασης στην αγορά εργασίας για όλους και ειδικά για άτομα που κινδυνεύουν από τον κοινωνικό αποκλεισμό.